Logia Masónica Mixta en Gijón/Xixón (Asturias)
#000000
A tolos hermanos y hermanes francmasones. A tola ciudadanía:
#000001
Un añu más, na víspora del 1 de mayu, dende la Loxa El Trabayu queremos dirixinos al conxuntu de la sociedá pa tresmitir los nuestros pruyimientos pola situación na que tamos viviendo. Si hai un añu, en mitá del confinamientu, falábemos de les amenaces que la situación d’andancia podía xenerar pa la llibertá, igualdá y fraternidá colectives, tenemos que dicir qu’eses amenaces, y otres nueves, puen acolumbrase apocayá y con fuercia curiosa. La esperanza qu’abre’l procesu de vacunación masiva en cursu nun pue tapar un previsible escenariu post-andancia caracterizáu tanto pol deterioru económicu como por, na mesma midida, social, que mos lleve a la desesperanza colectiva.
#000002
Llegamos asina a un primeru de mayu nel que, como diz el cantar, negres tormentes ximielguen l’aire, y nubes escures tórguennos ver. Cuando los ERTEs pasen a EREs, y los EREs a despidos. Cuando venga una nueva contrarreforma llaboral y se pretendan retayar derechos sociales, va ser más necesaria que nunca la defensa de los principios de llibertá, igualdá y fraternidá. La llibertá nun ye poder tomar una cerveza nun bar a les 11:00 de la nueche si nun se tienen ingresos pa pagar esa cerveza, o una casa a la que volver cuando tranque’l bar. La igualdá nun ye quitar impuestos tanto al que paga muncho porque muncho tien como al que nun paga nada porque nada tien. La fraternidá nun ye fomentar organizaciones sindicales qu’axunten a patronos y asalariaos. Llibertá ye tener la independencia económica que mos permita tener un plan de vida. Igualdá ye tener unos servicios públicos que garanticen la mesma atención al conxuntu de la población. Fraternidá ye ser consciente de que l’aición colectiva de los iguales ye la ferramienta p’algamalo.
#000012